Case ID: 1118986
Sentence 53: Əksinə o, birinci instansiya məhkəməsinə ünvanladığı notarial təsdiqli ərizəsində uşaqların atası olduğunu etiraf etdiyini bildirmiş, birinci və apellyasiya instansiyalarında müxtəlif tarixlərdə təyin olunmuş tibbi-genetik ekspertizanın keçirilməsi isə onun davranışları səbəbindən mümkün olmamışdır; halbuki iddiaya etirazlarını sübuta yetirmək üçün bilavasitə cavabdeh həmin ekspertizanın keçirilməsində maraqlı olmalı idi. Xüsusilə nəzərə alınmalıdır ki, Mülki Prosessual Məcəllənin 97.5-ci maddəsinə görə, tərəf ekspertizanın keçirilməsində iştirak etməkdən imtina edirsə və ya onun keçirilməsinə mane olursa (ekspertizaya gəlmir, zəruri tədqiqat predmetlərini ekspertə təqdim etmir, ekspertizanın aparılması üçün tələb olunan xərcləri ödəmir və s.) və işin hallarına görə bu tərəfin iştirakı olmadan ekspertizanı keçirmək mümkün deyilsə, məhkəmə hansı tərəfin iştirak etməkdən imtina etməsindən, habelə bunun onun üçün hansı əhəmiyyət kəsb etməsindən asılı olaraq, ekspertiza təyin edilən faktı, onun hüquqi nəticələrini əsaslandırmaqla təsdiq olunmuş və yaxud rədd edilmiş hesab edə bilər.